ŐSROBBANÁS

Az **ősrobbanás** (más néven „**nagy bumm**”, angolul „**The Big Bang**”) szerint a világegyetem  rendkívül sűrű, forró állapotból fejlődött ki nagyjából 13,8 milliárd évvel ezelőtt.

Az elméletet Georges Lemaître (1894–1966) a Leuveni Katolikus Egyetem fizika és csillagászat tanára dolgozta ki először 1931-ben „ősatom” név alatt.

Olvasd el az alábbi verset és magyarázd el, hogyan jelenik meg benne a nagy bumm.

BERTÓK LÁSZLÓ: A ,,nagy bumm” (Jelenkor, 1980/1)

Amikor megint előmászott,

elnéztem a tetűt,

ahogy megmozdította a világot,

és rendületlen dolgozott.

Jött-ment, csípett és vakarózott,

mintha a bőrén valami

elindult volna, mert a dolgot

ott sem lehet halasztani.

S az a valami, az is mintha

mászkálna rajta valami,

ijedten figyelt oda-vissza:

rajta is volna valami?

S azon onnan, sőt, azon onnan

minden, amin még valami,

megfeszültek egy mozdulatban:

a tetűket kiírtani.

S ím odalenn, hol nincs már semmi

csupán a „nagy bumm" közepe,

elkezd valami mocorogni,

és megindul visszafele.